ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1355/96 υποβολή: Jean-Yves Le Gallou (NI) προς την Επιτροπή (3 Iουνίου 1996)

Θέμα: Κοινοτικές επιχορηγήσεις προς ενώσεις, ΜΚΟ και διαφόρους οργανισμούς

Δύναται η Επιτροπή να ανακοινώσει τόν πλήρη κατάλογο των ενώσεων, ΜΚΟ ή οργανισμών που επωφελούνται κοινοτικών επιχορηγήσεων για την δημοσιονομική θέση Β7-5031 (Κατάρτιση και ευαισθητοποίηση στον τομέα της ανάπτυξης), καθώς και το ακριβές ποσό των επιχορηγήσεων αυτών κατά την τελευταίο λήξαν δημοσιονομικό έτος;

Απάντηση του κ. Pinheiro, εξ ονόματος της Επιτροπής (10 Ιουλίου 1996)

Στο πλαίσιο του κονδυλίου του προϋπολογισμού Β7-5031 (κατάρτιση και ευαισθητοποίηση στον τομέα της ανάπτυξης), η Επιτροπή χορηγεί κοινοτικές επιδοτήσεις:

- σε ευρωπαϊκά ιδρύματα κατάρτισης για ειδικές ενέργειες για τους υπηκόους αναπτυσσομένων χωρών 7

- σε οργανώσεις νέων για την ευαισθητοποίηση της ευρωπαϊκής κοινής γνώμης στα αναπτυξιακά προβλήματα 7

- σε συγχρηματοδότηση, για ταινίες-ντοκυμαντέρ που προορίζονται να ευαισθητοποιήσουν την κοινή γνώμη μέσω των τηλεοπτικών δικτύων της Ευρώπης και των χωρών ΑΚΕ.

Για το 1995, δόθηκε χρηματοδότηση ύψους 2 εκατ. ECU για 23 προγράμματα κατάρτισης, 53 οργανώσεις νέων επωφελήθηκαν από επιδοτήσεις ποσού ύψους 349.000 ECU και 25 ταινίες-ντοκυμαντέρ επωφελήθηκαν από συγχρηματοδοτήσεις ύψους 464.000 ECU. Τα εναπομείναντα ποσά αυτού του κονδυλίου του προϋπολογισμού (εκτός των επιδοτήσεων στις προαναφερθείσες οργανώσεις) προορίζονταν για διάφορες ενέργειες τεχνικής στήριξης, πληροφόρησης και επικοινωνίας.

Αποστέλλονται απευθείας στο Αξιότιμο Μέλος του Κοινοβουλίου καθώς και στη γενική γραμματεία του Κοινοβουλίου, πίνακες που περιέχουν λεπτομερείς πληροφορίες για το προαναφερθέν κονδύλιο του προϋπολογισμού.
ΓΡΑΠΤΗ ΕΡΩΤΗΣΗ E-1518/96 υποβολή: Amedeo Amadeo (NI) και Cristiana Muscardini (NI) προς την Επιτροπή (17 Iουνίου 1996)

Θέμα: Κοινοτικές απάτες

Το πρόβλημα των κοινοτικών απατών έχει προσλάβει ανησυχητικές διαστάσεις, από τη στιγμή που αφορά το 1% του κοινοτικού προϋπολογισμού, ήτοι 1 δισεκατομμύριο Ecu, ποσό στο οποίο ανέρχονται οι απάτες που απεκαλύφθησαν μόνο κατά το 1995.

Η ίδια η κατανομή των απατών ακολουθεί αυτήν του κοινοτικού προϋπολογισμού 7 το 50% αφορά τη γεωργία, το 20-25% τα διαρθρωτικά ταμεία και την έρευνα.

Στο ποσό αυτό προστίθενται τα ποσά που χάθηκαν λόγω χειρισμών εξαπάτησης που διαπράχθηκαν από το οργανωμένο έγκλημα.

Όσο η διάπραξη απάτης εις βάρος του κοινοτικού προϋπολογισμού δεν θα θεωρείται εγκληματική πράξη, το οργανωμένο έγκλημα θα συνεχίσει να επωφελείται από τις ευρωπαϊκές επιδοτήσεις εντελώς ανενόχλητο. Το μοναδικό πραγματικά αποτελεσματικό όπλο φαίνεται ότι είναι σήμερα η «κύρωση της σύμβασης σχετικά με τις ποινικές κυρώσεις».

Κατά τις διασκέψεις κορυφής του Έσσεν και της Μαδρίτης τα κράτη μέλη εκλήθησαν να υποβάλουν εκθέσεις σχετικά με τα μέτρα που εφαρμόζουν για την καταπολέμηση των κοινοτικών απατών.

Μπορεί να αναφέρει η Επιτροπή ποια και πόσα κράτη έχουν υποβάλλει τις εκθέσεις αυτές μέχρι σήμερα;

Απάντηση της κας Gradin εξ ονόματος της Επιτροπής (8 Ιουλίου 1996)

Το Ευρωπαϊκό Συμβούλιο του Έσσεν κάλεσε τα κράτη μέλη να υποβάλουν εκθέσεις σχετικά με τα μέτρα που εφαρμόζουν για την καταπολέμηση της σπατάλης και της κατάχρησης των κοινοτικών πόρων. Οι εκθέσεις υποβλήθηκαν από τα 15 κράτη μέλη στο Συμβούλιο εθνικής οικονομίας και οικονομικών στις 19 Ιουνίου 1995 και, όπως της ζητήθηκε από το Ευρωπαϊκό Συμβούλιο των Καννών, η Επιτροπή παρουσίασε μια συγκριτική ανάλυση αυτών των εκθέσεων στο Ευρωπαϊκό Συμβούλιο της Μαδρίτης ((COM(95)556 τελικό. )).

Όσον αφορά το θέμα αυτό, καθώς και το θέμα της δημοσιονομικής επίπτωσης των περιπτώσεων απάτης, η Επιτροπή παραπέμπει τα Αξιότιμα Μέλη του Κοινοβουλίου στην έκθεσή της του 1995 σχετικά με την καταπολέμηση της απάτης ((COM(96)173 τελικό. )). Τα ποσά που περιλαμβάνονται στην έκθεση αυτή δείχνουν ότι οι περιπτώσεις παρατυπιών ((Ο όρος «παρατυπίες», περιλαμβάνεται στον κανονισμό του Συμβουλίου (ΕΚ, Ευρατόμ) αριθ. 2988/95. ΕΕ L 312, 23.12.1995. )). Κατά το 1995 έφθασαν τα 1.146 εκατ. ECU. Το ποσό αυτό φυσικά περιλαμβάνει τόσο τους διαφυγόντες παραδοσιακούς ίδιους πόρους (735 εκατ. ECU) όσο και τα αχρεωστήτως καταβληθέντα (411 εκατ. ECU). Με βάση αυτά τα ποσά δεν υπάρχει άμεση σχέση μεταξύ της κατανομής των δαπανών του προϋπολογισμού και της δημοσιονομικής επίπτωσης των παρατυπιών που ανακαλύφθηκαν.

Το πρόγραμμα εργασίας της Επιτροπής για την καταπολέμηση της απάτης ((COM(96) 17 τελικό. )). Κατά το 1996 περιλαμβάνει τις προτεραιότητες κατά το τρέχον έτος. Η Επιτροπή ελπίζει να επικυρώσουν γρήγορα όλα τα κράτη μέλη τη σύμβαση για την προστασία των οικονομικών συμφερόντων των Ευρωπαϊκών Κοινοτήτων. Θα παρακολουθήσει μάλιστα τις διαδικασίες μεταφοράς της στα εθνικά συστήματα. Θα αποδώσει επίσης ιδιαίτερη προσοχή στην έγκριση των πρωτοκόλλων αυτής της σύμβασης.
ΓΡΑΠΤΗ ΕΡΩΤΗΣΗ E-1134/96 υποβολή: Amedeo Amadeo (NI) προς την Επιτροπή (13 Μαΐου 1996)

Θέμα: Τηλεπικοινωνίες

Σε σχέση με την πρόταση οδηγίας του Ευρωπαϊκού Κοινοβουλίου και του Συμβουλίου για τη διασύνδεση στο χώρο των τηλεπικοινωνιών προκειμένου να διασφαλισθούν καθολικές υπηρεσίες και διαλειτουργικότητα με εφαρμογή των αρχών παροχής ανοικτού δικτύου (έγγρ. COM(95) 379 ((ΕΕ C 313 της 24.11.1995, σελ. 7. ))), σκόπιμο θα ήταν να επισημανθούν, ορισμένα πολύ σημαντικά σημεία, τα οποία θα πρέπει να εξετασθούν και να αξιολογηθούν προσεκτικά:

- η ανάγκη να διασφαλισθεί ότι οι εθνικές ρυθμίσεις θα διαφέρουν ελάχιστα από ένα κοινό πλαίσιο καθοριζόμενο σε ευρωπαϊκό επίπεδο 7

- η ασάφεια που διαπιστώθηκε, ιδίως σε ό,τι αφορά τον ορισμό του δημόσιου χαρακτήρα των δικτύων, αφ' ενός, και των υπηρεσιών, αφ' ετέρου 7

- η ανάμειξη στοιχείων που αφορούν τη διασύνδεση και τη διαλειτουργικότητα, αφ' ενός, και υπηρεσιών καθολικού χαρακτήρα, αφ' ετέρου, ενέχει τον κίνδυνο δημιουργίας προβλημάτων στο μέλλον, κατά τη φάση της συγκεκριμένης ερμηνείας που θα δοθεί από τους αρμόδιους φορείς.

Λαμβάνοντας υπόψη τις ανωτέρω επισημάνσεις και το σημαντικό πεδίο εφαρμογής της συγκεκριμένης πρότασης, προτίθεται η Επιτροπή να προβεί σε μια σαφέστερη διατύπωση, παρέχοντας συγκεκριμένους ορισμούς και οριοθετήσεις, καθώς και σε μια συστηματικότερη και λογικότερη διάρθρωση;

Απάντηση του κ. Bangemann εξ ονόματος της Επιτροπής (13 Ιουνίου 1996)

Η Επιτροπή ευχαριστεί το Αξιότιμο Μέλος του Ευρωπαϊκού Κοινοβουλίου για το ενδιαφέρον του για την προταθείσα οδηγία σχετικά με τη διασύνδεση στον τομέα των τηλεπικοινωνιών.

Τα θέματα που απασχολούν το Αξιότιμο Μέλος του Ευρωπαϊκού Κοινοβουλίου και τα οποία αφορούν τη συμβατότητα των εθνικών καθεστώτων σε κοινοτική κλίμακα, τον καθορισμό του δημόσιου χαρακτήρα των δικτύων και των υπηρεσιών και την ανάγκη να αντιμετωπισθούν με σαφήνεια οι παγκόσμιες υπηρεσίες, έχουν εκτεθεί σε μεγάλο βαθμό στη γνώμη που εξέδωσε το Ευρωπαϊκό Κοινοβούλιο στις 14 Φεβρουαρίου 1996 στην πρώτη ανάγνωση της εν λόγω πρότασης.

Στο πρώτο σημείο εφιστάται η προσοχή στις διατάξεις που επιζητούν αυξημένη ανεξαρτησία και αποτελεσματικότητα των εθνικών ρυθμιστικών αρχών, οι οποίες περιλαμβάνονται στις υπάρχουσες διατάξεις για τα ανοικτά δίκτυα ((COM(95) 543, EE C 62, 1.3.1996. )).

Το δεύτερο σημείο διευκρινίσθηκε στην κοινή θέση του Συμβουλίου μετά την τροποποίηση των ορισμών των δημοσίων τηλεπικοινωνιακών δικτύων και υπηρεσιών, όπου δίδεται έμφαση πλέον περισσότερο στη διάθεση του δημοσίου τομέα παρά στην ιδιοκτησία του δημοσίου τομέα.

Η πρόσφατη ανακοίνωση της Επιτροπής για τις παγκόσμιες τηλεπικοινωνιακές υπηρεσίες ((COM (96) 73. )) αποσαφηνίζει ακόμη περισσότερο το τρίτο σημείο.

Η Επιτροπή είναι βεβαία ότι τα θέματα που αποτελούν το αντικείμενο της ερώτησης περιλαμβάνονται στις τρέχουσες νομοθετικές προτάσεις για τις τηλεπικοινωνίες, στις διαδικασίες έκδοσης των οποίων το Ευρωπαϊκό Κοινοβούλιο συμμετέχει πλήρως.
ΓΡΑΠΤΗ ΕΡΩΤΗΣΗ E-1237/96 υποβολή: Amedeo Amadeo (NI) προς την Επιτροπή (23 Μαΐου 1996)

Θέμα: Kτηνιατρικά θέματα

Οι διαφορές μεταξύ των ισχυουσών διατάξεων όσον αφορά τις συνταγές για κτηνιατρικά φάρμακα στα διάφορα κράτη μέλη προκαλούν:

1. σημαντική παράνομη κυκλοφορία των εν λόγω προϊόντων 7

2. τα υπόλοιπα της παραγωγής που ενδιαφέρουν ιδιαίτερα τους καταναλωτές διαφεύγουν κάθε ελέγχου.

Κατά τον ίσιο τρόπο οι διαφορές στις διατάξεις σχετικές με τη διαρκή επιμόρφωση έχουν ως συνέπεια σε ορισμένα κράτη μέλη μαθήματα που στη συνέχεια δεν αναγνωρίζονται σε όλη την Κοινότητα.

Δεν θεωρεί η Επιτροπή σκόπιμο να εναρμονίσει τόσο την υποχρέωση συνταγής για κτηνιατρικά φάρμακα όσο και τις διατάξεις σχετικά με τη διαρκή επιμόρφωση;

Απάντηση του κ. Bangemann εξ ονόματος της Επιτροπής (24 Ιουνίου 1996)

Η Επιτροπή δεν έχει υπόψη της κανενός είδους λαθραία εμπορία κτηνιατρικών φαρμάκων οφειλόμενη σε διαφορές όσον αφορά τη συνταγογραφία τους. Θα συγκεντρώσει τις απαραίτητες πληροφορίες και θα πραγματοποιήσει διαβουλεύσεις με τις αρμόδιες αρχές των κρατών μελών προκειμένου να διαπιστώσει κατά πόσον θα ήταν σκόπιμο να καθιερωθούν εναρμονισμένες κοινοτικές διατάξεις σχετικά με την υποχρεωτική συνταγογράφηση των κτηνιατρικών φαρμάκων.

Η Επιτροπή δεν εξετάζει το ενδεχόμενο να αναλάβει ιδιαίτερες πρωτοβουλίες σε θέματα εναρμόνισης της συνεχούς επιμόρφωσης των κτηνιάτρων. Όντως, στα περισσότερα από τα κράτη μέλη, η συνεχής επιμόρφωση θεωρείται ως δεοντολογική υποχρέωση.
ΓΡΑΠΤΗ ΕΡΩΤΗΣΗ E-1523/96 υποβολή: Cristiana Muscardini (NI) προς την Επιτροπή (17 Iουνίου 1996)

Θέμα: Ερμηνεία των οδηγιών σχετικά με τη βελτίωση της ασφάλειας και της υγείας των εργαζομένων στον τόπο εργασίας

Μετά την απάντηση της Επιτροπής στην ερώτησή μου Ε-0192/96 ((ΕΕ C 122 της 25.04.1996, σελ. 33. )).

Επισημαίνοντας ότι η οδηγία 89/391/ΕΟΚ ((ΕΕ L 183 της 29.06.1989, σελ. 1. )) αφορά την προστασία της υγείας στους τόπους εργασίας.

Ερωτάται πώς μπορεί η Επιτροπή να επαναφέρει την έννοια της επιχείρησης στην αρχή του ελεύθερου ανταγωνισμού, τη στιγμή που στόχος της συγκεκριμένης οδηγίας είναι η προστασία της υγείας στους τόπους εργασίας;

Πώς μπορεί η Επιτροπή να υποστηρίζει ότι τα κράτη μέλη «μπορούν να τροποποιήσουν ορισμένα μέτρα που αφορούν τους εργοδότες με βάση την φύση και τις διαστάσεις των επιχειρήσεων» και ότι «δεν είναι υποχρεωμένα να επιβάλλουν στα ελεύθερα επαγγέλματα αυστηρότατες προδιαγραφές προστασίας και πρόληψης» αφού δήλωσε προηγουμένως ότι «οι ανωτέρω οδηγίες εφαρμόζονται πλήρως στα φυσικά πρόσωπα που ασκούν ελεύθερα μη χειρωνακτικά επαγγέλματα» και λησμονεί ότι, εάν οι οδηγίες αυτές εφαρμόζονται σε αυτούς που ασκούν μη χειρωνατικά επαγγέλματα, «εφαρμόζονται ορθά» μόνον εάν εφαρμόζoνται περιοριστικά σε αυτούς τους οποίους αφορούν;

Μπορεί επίσης να αναφέρει η Επιτροπή εάν και ποια κράτη μέλη έχουν εφαρμόσει την οδηγία 351/89 στα φυσικά πρόσωπα που ασκούν μη χειρωνατικά επαγγέλματα που προστατεύονται από την εγγραφή στις επετηρίδες;

Απάντηση του κ. Flynn εξ ονόματος της Επιτροπής (17 Ιουλίου 1996)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην γραπτή της ερώτηση E-1394/96 ((ΕΕ C 305 της 15.10.1996, σελ. 93. )).
ΓΡΑΠΤΗ ΕΡΩΤΗΣΗ E-1743/96 υποβολή: Cristiana Muscardini (NI) προς την Επιτροπή (3 Iουλίου 1996)

Θέμα: Υπομηχανικοί και βιομηχανικοί εμπειρογνώμονες

Οι Κοινοτικοί Κανονισμοί, αν και αναγνωρίζουν τις παραδοσιακές αρμοδιότητες των μηχανικών και αρχιτεκτόνων, δεν προβλέπουν την αναγνώριση των επαγγελματικών τάξεων των υπομηχανικών και βιομηχανικών εμπειρογνωμόνων με ειδίκευση στην οικοδομική, δημιουργώντας έτσι σοβαρές παρεμβάσεις στις αρμοδιότητες των δύο επαγγελματικών τάξεων.

Παρά τα αναρίθμητα αιτήματα (αίτημα για μια επαγγελματική επετηρίδα, αναγνώριση, ισότητα κανονισμών κλπ), η Ένωση δεν κατόρθωσε μέχρι σήμερα να ρυθμίζει το πρόβλημα της αναγνώρισης της κατηγορίας των υπομηχανικών.

Ζητείται από την Επιτροπή μια οδηγία που θα καθορίζει τον τομέα δραστηριότητας των υπομηχανικών και των βιομηχανικών εμπειρογνωμόνων προσδιορίζοντας τις αρμοδιότητές τους σε τομείς όπως:

1. αρχιτεκτονική και στατική μελέτη, διεύθυνση και λογιστική νέων κτιρίων

2. λογιστική έργου, τρέχουσα υγειονομική συντήρηση, διατήρηση και αποκατάσταση κτιρίων χωρίς επεμβάσεις στο σκελετό οπλισμένου σκυροδέματος στο πλαίσιο μελετών ανακατασκευής υφισταμένων ακινήτων.

3. εκπόνηση πολεοδομικών μελετών.

Απάντηση του κ. Monti εξ ονόματος της Επιτροπής (31 Ιουλίου 1996)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην γραπτή της ερώτηση E-85/95 ((ΕΕ C 190, 24.7.1995. )).
ΓΡΑΠΤΗ ΕΡΩΤΗΣΗ E-0779/96 υποβολή: Amedeo Amadeo (NI) προς το (1 Απριλίου 1996)

Θέμα: Πέμπτο πρόγραμμα δράσης «Προς μία βιώσιμη ανάπτυξη»

Όσον αφορά τις διαδικασίες συναπόφασης Συμβουλίου-Κοινοβουλίου σχετικά με το πέμπτο πρόγραμμα δράσης με τίτλο «Προς μία βιώσιμη ανάπτυξη» και υπογραμμίζοντας τη σημασία του ερωτάται το Συμβούλιο εάν δεν θεωρεί σκόπιμο να περάσει από μία «στρατηγική» σε ένα πραγματικό σχέδιο και εάν δεν θα ήταν χρήσιμο να καθιερωθεί μία ισορροπημένη συνεργασία μεταξύ όλων των ενδιαφερομένων μερών, περιλαμβανομένων των διαφόρων τομέων δραστηριοτήτων και της DNG.

Apαnthsh (18 Ιουλίου 1996)

1. Στο ψήφισμα της 1ης Φεβρουαρίου 1993 ((ΕΕ C 138 της 17.05.1993, σελ. 1. )), το Συμβούλιο και οι αντιπρόσωποι των κυβερνήσεων των κρατών μελών, συνελθόντες στα πλαίσια του Συμβουλίου, ενέκριναν την προσέγγιση και τη γενική στρατηγική του προγράμματος που επέβαλε η Επιτροπή. Κάλεσαν την Επιτροπή να υποβάλει κατάλληλες προτάσεις για την υλοποίηση του προγράμματος όσον αφορά δράσεις κοινοτικού επιπέδου και ανέλαβαν να αποφασίσουν επί των προτάσεων αυτών το ταχύτερο δυνατόν, λαμβάνοντας υπόψη τους σχετικούς ενδεικτικούς σκοπούς, στόχους και χρονοδιαγράμματα που καθορίζονται στο πρόγραμμα.

2. Στο ψήφισμα σημειώηκε εξάλλου ότι προβλέπεται η αναθεώρηση του προγράμματος πριν από το τέλος του 1995, προκειμένου να διαπιστωθεί σε ποιο βαθμό εξακολουθούν να ισχύουν οι στόχοι και οι προτεραιότητες που προβλέπονται στο πρόγραμμα

3. Με βάση έκθεση για την πρόοδο της εφαρμογής του προγράμματος και ενημερωμένη έκθεση για την κατάσταση που εκπόνησε ο Ευρωπαϊκός Οργανισμός Περιβάλλοντος, η Επιτροπή υπέβαλε πρόσφατα πρόταση απόφασης του Ευρωπαϊκού Κοινοβουλίου και του Συμβουλίου για την αναθεώρηση του προγράμματος ((Έγγρ. 5641/96. )). Η πρόταση αποσκοπεί στην επιβεβαίωση της πολιτικής δέσμευσης της Κοινότητας έναντι της προσέγγισης και της στρατηγικής του προγράμματος και στην εξασφάλιση της αποτελεσματικότερης εφαρμογής του μέσω της ενίσχυσης της κοινοτικής δράσης σε ορισμένους τομείς προτεραιότητας.

Με βάση την πρόταση αυτή, η οποία δεν τροποποιεί τη φύση του προγράμματος, το Συμβούλιο και το Ευρωπαϊκό Κοινοβούλιο καλούνται να αποφασίσουν με τη διαδικασία συναπόφασης.

4. Όσον αφορά την επιθυμία που εκφράζει ο Αξιότιμος κ. Βουλευτής για ισορροπημένη συνεργασία μεταξύ όλων των ενδιαφερομένων μερών, υπενθυμίζεται ότι το προαναφερόμενο ψήφισμα ολοκληρώνεται με μια έκκληση προς όλα τα όργανα της Κοινότητας, τα κράτη μέλη, τις επιχειρήσεις και τους πολίτες να αναλάβουν τις ευθύνες τους για την προστασία του περιβάλλοντος και να καταβάλουν κάθε προσπάθεια για την εφαρμογή του προγράμματος αυτού. Η έκκληση αυτή επαναλαμβάνεται στην αρχή της πρόταση απόφασης για την αναθεώρηση, και το Συμβούλιο σίγουρα δεν θα παραλείψει να υπογραμμίσει εκ νέου τη σημασία που αποδίδει στο στοιχείο αυτό.
ΓΡΑΠΤΗ ΕΡΩΤΗΣΗ E-1126/96 υποβολή: Cristiana Muscardini (NI) προς την Επιτροπή (13 Μαΐου 1996)

Θέμα: Έγκριση τύπου των οχημάτων με κινητήρα

Η απαίτηση εναρμόνισης των διαδικασιών έγκρισης τύπου των οχημάτων με κινητήρα, καθώς και η ανάγκη μείωσης των επιπέδων θορύβου και των ρύπων και καταπολέμησης των παρανόμων αλλοιώσεων, αποτελούν τη βάση της πρότασης οδηγίας COM (93) 449 τελικό ((ΕΕ C 177 της 29.06.1994, σελ. 1. )).

Τα δίκυκλα οχήματα θα μπορούσαν να αποτελέσουν μία λύση βέβαιης επιτυχίας για την καταπολέμηση της κυκλοφοριακής συμφόρησης που ταλανίζει τις ευρωπαϊκές πόλεις 7 ωστόσο, οι προτάσεις της Επιτροπής που περιέχονται στην οδηγία κινούνται προς την αντίθετη κατεύθυνση.

Δεδομένου ότι η κατασκευή μοτοσυκλετών και μοτοποδηλάτων καθίσταται ολοένα και πιο απρόσιτη από οικονομική άποψη, ένα συνεχώς αυξανόμενο ποσοστό πολιτών στρέφεται προς το αυτοκίνητο.

Θα μπορούσε η Επιτροπή να παρέμβει τροποποιώντας την εν λόγω οδηγία σε ό, τι αφορά τις εξαιρετικά χαμηλές οριακές τιμές θορύβου και εκπομπών που προτείνονται για τα μοντέλα που κυκλοφορούν σήμερα στο εμπόριο, τιμές οι οποίες θα απαιτούσαν σημαντικές τροποποιήσεις στις διαδικασίες κατασκευής;

Απάντηση του κ. Bangemann εξ ονόματος της Επιτροπής (3 Ιουνίου 1996)

Ακριβώς όπως διαπιστώνει το Αξιότιμο Μέλος του Κοινοβουλίου, η πρόταση οδηγίας σχετικά με τα χαρακτηριστικά των δίκυκλων και τρίκυκλων οχημάτων με κινητήρα που απομένει να ρυθμιστούν κανονιστικά προκειμένου να τεθεί σε εφαρμογή η διαδικασία έγκρισης των εν λόγω οχημάτων είναι απαραίτητη για την εναρμόνιση των αποκλινουσών νομοθεσιών των κρατών μελών αφενός και προκειμένου να εξασφαλιστεί η ενδεδειγμένη προστασία του περιβάλλοντος, τόσο όσον αφορά την ατμοσφαιρική ρύπανση όσο και την ηχορύπανση.

Η πρόταση συγκέντρωσε την ευρεία συναίνεση των εμπειρογνωμόνων των κρατών μελών και της βιομηχανίας, δεδομένης της διαθεσιμότητας των απαραίτητων τεχνολογικών δυνατοτήτων για την τήρηση των προτεινόμενων προδιαγραφών στις προαναγγελθείσες ημερομηνίες και τις ευνοϊκές σχέσεις κόστους ωφέλειας.

Η Επιτροπή υπενθυμίζει ότι οι περισσότερες από τις τροπολογίες που υπέβαλε το Κοινοβούλιο κατά την πρώτη ανάγνωση ενεκρίθησαν και εισήχθησαν στην κοινή θέση που ενέκρινε η Επιτροπή και το Συμβούλιο στις 23 Νοεμβρίου 1995.
ΓΡΑΠΤΗ ΕΡΩΤΗΣΗ E-1008/96 υποβολή: Sebastiano Musumeci (NI) προς την Επιτροπή (26 Απριλίου 1996)

Θέμα: Σικελικά αλιευτικά πλοία

Έχοντας υπόψη ότι στις 25 Φεβρουαρίου 1996, στα στενά της Σικελίας, ένα τυνησιακό ταχύπλοο άνοιξε πυρ κατά αλιευτικού από την Mazzara del Vallo, εκτελώντας πυρά σε ύψος ανθρώπου, και ότι οι αλιείς μας διεσώθησαν χάρι στην παρέμβαση πλοίου του ιταλικού πολεμικού στόλου, του ταχυπλόου «Cassiopea»,

δεδομένου ότι στη θαλάσσια περιοχή των στενών της Σικελίας σημειώθηκαν επανειλλημμένα συγκρούσεις μεταξύ σικελών αλιέων και ταχύπλοων σκαφών από τις χώρες της Βόρειας Αφρικής, και φαίνεται ότι επιβεβαιώνεται η ύπαρξη ιταλο-τυνησιακής οργάνωσης η οποία «πουλά προστασία» στα ιταλικά αλιευτικά πλοία προκειμένου να μπορούν να αλιεύουν,

επισημαίνοντας ότι το αλιευτικό πλοίο από την Mazzara del Vallo αλίευε σε διεθνή ύδατα, ήτοι στα πλαίσια των ισχυουσών διατάξεων,

ερωτάται η Επιτροπή ποιά επείγοντα μέτρα σκοπεύει να λάβει ώστε να εξασφαλίζεται το δικαίωμα των σικελών αλιέων να ασκούν τη δραστηριότητά τους στα πλαίσια του απόλυτου σεβασμού που διέπει τις διεθνείς σχέσεις και κατά κάθε μορφής πειρατείας.

Απάντηση της κας Bonino εξ ονόματος της Επιτροπής (7 Ιουνίου 1996)

Η Επιτροπή δεν διαθέτει σήμερα συμπληρωματικές πληροφορίες σχετικά με το περιστατικό στο οποίο αναφέρεται ο αξιότιμο κοινοβουλευτικός, ούτε εκ μέρους των ιταλικών αρχών ούτε εκ μέρους των αρχών της Τυνησίας. Θεωρεί ότι τέτοια περιστατικά μπορούν να υπονομεύσουν τη συνεργασία μεταξύ παράκτιων χωρών της Μεσογείου όσον αφορά τη διαχείριση και τη διατήρηση των αλιευτικών πόρων που η Κοινότητα προσπαθεί να προαγάγει μέσω διαφόρων πρωτοβουλιών, όπως είναι η διοργάνωση της διπλωματικής συνδιασκέψης για την διαχείριση της αλιείας στη Μεσόγειο, που διεξάχθηκε στην Κρήτη το 1994. Η συνεργασία αυτή έχει ως στόχο, μεταξύ άλλων, να αναληφθούν κοινές ενέργειες προκειμένου να επιτευχθεί η τήρηση των διεθνών κανόνων που εφαρμόζονται στην ανοικτή θάλασσα.

Η Επιτροπή επιδιώκει οι σχέσεις μεταξύ των κρατών μελών και των τρίτων παράκτιων χωρών της Μεσογείου να εξελίσσονται σε πνεύμα αμοιβαίας εμπιστοσύνης, ιδίως μέσω περιοδικών συναντήσεων που η Επιτροπή οργανώνει με αυτά. Στο πλαίσιο αυτό, πρέπει να σημειωθεί ότι μια δεύτερη διπλωματική συνδιάσκεψη σχετικά με την διαχείριση της αλιείας στη Μεσόγειο θα λάβει χώρα στην Βενετία στο τέλος του έτους 1996.

Σχετικά με το γενικό πρόβλημα όσον αφορά τον εντοπισμό των αλιευτικών σκαφών, στο οποίο εν μέρει οφείλεται το περιστατικό που αναφέρθηκε από τον αξιότιμο κοινοβουλευτικό, η Επιτροπή ενέκρινε πρόσφατα πρόταση για τροποποίηση του κανονισμού του Συμβούλιο (ΕΟΚ) αριθ. 2847/93 ((ΕΕ L 261, της 20.10.1993. )), όσον αφορά τον «έλεγχο», ο οποίος προβλέπει, από 1ης Ιανουαρίου 1999, την εγκατάσταση πάνω σε όλα τα κοινοτικά αλιευτικά σκάφη άνω των 15 μέτρων συστήματος αυτόματου εντοπισμού των σκαφών. Η Επιτροπή θεωρεί ότι τα εν λόγω συστήματα θα διευκολύνουν τον εντοπισμό των σκαφών και θα αποφευχθεί οποιαδήποτε σχετική αμφισβήτηση.
ΓΡΑΠΤΗ ΕΡΩΤΗΣΗ P-1464/96 υποβολή: Spalato Bellerι (NI) προς την Επιτροπή (31 Μαΐου 1996)

Θέμα: Εξαγωγή ζαχαρωμένων φρούτων (φρουί γκλασέ) ιταλικής παραγωγής

Η επιχείρηση APT-UNION SIPRIAL, η οποία εμποροποιεί στην Ιταλία ζαχαρωμένα φρούτα (φρουί γκλασέ) με τη στήριξη των σχετικών ενισχύσεων που προβλέπονται από το γαλλικό κράτος, έφερε ενώπιον του δικαστηρίου την επιχείρηση AMBROSIO SRL του San Giuseppe Vesuviano της Νεάπολης, η οποία εξάγει στη Γαλλία ζαχαρωμένα φρούτα και ειδικότερα τριχρώμους κυβίσκους πεπονιού, προβάλλοντας ως αιτιολογικό την απουσία καταλλήλων ενδείξεων από την ετικέτα του εν λόγω προϊόντος που να εγγυώνται την ποιότητά του.

Από τη στιγμή που το πιστοποιητικό USL, το οποίο προβλέπεται από την ιταλική νομοθεσία για την εμπορία του προϊόντος, περιέχει το πόρισμα του εμπορευματιλογικού ελέγχου του προϊόντος και τη σχετική πιστοποίηση εκ μέρους των ιταλικών υγειονομικών αρχών ότι τούτο μπορεί να διατεθεί προς πώληση, η διαδικασία που έχει κινηθεί για τις 6 του προσεχούς Ιουνίου ενώπιον των δικαστικών αρχών της Avignon φαίνεται τουλάχιστον προσχηματική.

Ως εκ τούτου, ζητείται από την Επιτροπή να επέμβει επειγόντως ώστε να εξασφαλισθεί η ελεύθερη κυκλοφορία των κοινοτικών προϊόντων μέσω της εφαρμογής μιας μοναδικής οδηγίας που θα εναρμονίζει τις υπάρχουσες σχετικές οδηγίες και θα παρεμποδίζει, με τον τρόπο αυτό, κάθε αμφίβολη ή, ακόμη χειρότερα, προσχηματική ερμηνεία.

Απάντηση του κ. Bangemann εξ ονόματος της Επιτροπής (21 Ιουνίου 1996)

Όπως αναφέρει το Αξιότιμο Μέλος του Ευρωπαϊκού Κοινοβουλίου, η υπόθεση εκκρεμεί προς το παρόν στο πολιτικό δικαστήριο της Avignon. Υπό τους όρους αυτούς και σύμφωνα με τη συνήθη πρακτική της, η Επιτροπή δεν μπορεί να λάβει θέση επί της ουσίας της υπόθεσης.
ΓΡΑΠΤΗ ΕΡΩΤΗΣΗ E-1358/96 υποβολή: Jean-Yves Le Gallou (NI) προς την Επιτροπή (3 Iουνίου 1996)

Θέμα: Κοινοτικές επιχορηγήσεις προς ενώσεις, ΜΚΟ και διαφόρους οργανισμούς

Δύναται η Επιτροπή να ανακοινώσει τόν πλήρη κατάλογο των ενώσεων, ΜΚΟ ή οργανισμών που επωφελούνται κοινοτικών επιχορηγήσεων για την δημοσιονομική θέση Β7-5050 (Ενίσχυση δημογραφικών πολιτικών και προγραμμάτων στις αναπτυσσόμενες χώρες), καθώς και το ακριβές ποσό των επιχορηγήσεων αυτών κατά την τελευταίο λήξαν δημοσιονομικό έτος;

Απάντηση του κ. Marνn εξ ονόματος της Επιτροπής (10 Ιουλίου 1996)

Παρατίθεται στη συνέχεια για το Αξιότιμο Μέλος του Κοινοβουλίου πίνακας των Μη Κυβερνητικών Οργανώσεων (ΜΚΟ), ενώσεων ή οργανισμών που έλαβαν κοινοτικές επιχορηγήσεις κατά το τελευταίο δημοσιονομικό έτος (Ιανουάριος - Δεκέμβριος 1995):

>TABLE>
ΓΡΑΠΤΗ ΕΡΩΤΗΣΗ E-1359/96 υποβολή: Jean-Yves Le Gallou (NI) προς την Επιτροπή (3 Iουνίου 1996)

Θέμα: Κοινοτικές επιχορηγήσεις προς ενώσεις, ΜΚΟ και διαφόρους οργανισμούς

Δύναται η Επιτροπή να ανακοινώσει τόν πλήρη κατάλογο των ενώσεων, ΜΚΟ ή οργανισμών που επωφελούνται κοινοτικών επιχορηγήσεων για την δημοσιονομική θέση Β7-5070 (Πρόγραμμα δράσεων για τη Νότια Αφρική), καθώς και το ακριβές ποσό των επιχορηγήσεων αυτών κατά την τελευταίο λήξαν δημοσιονομικό έτος;

Aπάντηση του κ. Pinheiro εξ ονόματος της Επιτροπής (20 Ιουνίου 1996)

Ο παρακάτω πίνακας παρουσιάζει τους συμβατικούς εταίρους της Επιτροπής για την εκτέλεση, κατά το 1995, του ευρωπαϊκού προγράμματος για ανοικοδόμηση και ανάπτυξη στη Νότιο Αφρική (EPRD). Ιδιαίτερα όσον αφορά τους μη κυβερνητικούς οργανισμούς (ΜΚΟ), το κονδύλιο του προϋπολογισμού B7-5070 (EPRD) δέσμευσε 48,57 εκατ. ECU για προγράμματα ΜΚΟ το 1995.

Επιπλέον, αν και οι συμφωνίες χρηματοδότησης για προγράμματα όπως το πρότυπο πειραματικό πρόγραμμα για μεταρρύθμιση της έγγειας ιδιοκτησίας, το αναπτυξιακό πρόγραμμα ύδρευσης στην περιοχή Ανατολικού Ακρωτηρίου, το πρόγραμμα για τα ανθρώπινα δικαιώματα και το πρόγραμμα ανάπτυξης μικρών επιχειρήσεων, έχουν γίνει με τη Δημοκρατία της Νοτίου Αφρικής, σημαντικά στοιχεία θα εφαρμοστούν από ΜΚΟ.

>TABLE>

SA NGO = Μη κυβερνητικός οργανισμός της Νοτίου Αφρικής AEC = Ευρωπαϊκός Οργανισμός Συνεργασίας (ΕΟΣ)